Pirfenidone

Pirfenidone, inayouzwa kwa jina la chapa Pirespa miongoni mwa zingine, ni dawa inayotumika kutibu fibrosisi ya mapafu isiyoeleweka chanzo chake. Dawa hii inatumika kwa ugonjwa wa chini na wa wastani na inachukuliwa kwa njia ya mdomo.

Madhara yake ya kawaida ni pamoja na kichefuchefu, upele, uchovu, kiungulia, maumivu ya kichwa na kuchomwa na jua. Madhara yake mengine yanaweza kujumuisha matatizo ya ini. Usalama wa matumizi yake katika ujauzito hauko wazi. Jinsi inavyofanya kazi si wazi kabisa, hata hivyo inapunguza uzalishaji wa seli ambazo zina jukumu muhimu katika uponyaji wa vidonda na uundaji wa tishu unganishi mwilini (fibroblasts).

Pirfenidone iliidhinishwa kwa ajili ya matumizi ya kimatibabu huko Uropa mnamo mwaka wa 2011 na Amerika mnamo mwaka wa 2014. Nchini Uingereza wiki 4 za matumizi ya dawa hii hugharimu Huduma ya Afya ya Kitaifa (NHS) takriban £2,000 kufikia mwaka wa 2021. Nchini Marekani, kiasi hiki ni takriban dola 9,900 za Marekani.

 Marejeo 

Category:Madawa
Category:Translated from MDWiki